ਬੇਕਾਬਾਦ
ਬੇਕਾਬਾਦ (ਉਜ਼ਬੇਕ: Bekobod/Бекобод; ਰੂਸੀ: Бекабад) ਜਿਸਨੂੰ ਬੇਗੋਵਤ ਵੀ ਕਿਹਾ ਜਾਂਦਾ ਹੈ, ਪੂਰਬੀ ਉਜ਼ਬੇਕਿਸਤਾਨ ਦਾ ਇੱਕ ਸ਼ਹਿਰ ਹੈ। ਇਹ ਸਿਰ ਦਰਿਆ ਦੇ ਦੋਵਾਂ ਪਾਸੇ ਸਥਿਤ ਹੈ ਅਤੇ ਇਹ ਤਾਜਿਕਸਤਾਨ ਦੀ ਸਰਹੱਦ ਦੇ ਨੇੜੇ ਹੈ। ਬੇਕਾਬਾਦ ਮੂਲ ਰੂਪ ਵਿੱਚ ਇੱਕ ਸੀਮਿੰਟ ਪਲਾਂਟ ਦੇ ਕਾਰਨ ਹੋਂਦ ਵਿੱਚ ਆਇਆ ਸੀ। ਇਸਨੂੰ ਸ਼ਹਿਰ ਦਾ ਦਰਜਾ 1945 ਵਿੱਚ ਦਿੱਤਾ ਗਿਆ ਸੀ। 1964 ਤੱਕ ਇਸ ਸ਼ਹਿਰ ਨੂੰ ਬੇਗੋਵਤ ਦੇ ਨਾਂ ਨਾਲ ਜਾਣਿਆ ਜਾਂਦਾ ਸੀ। ਸੋਵੀਅਤ ਯੂਨੀਅਨ ਦੇ ਸਮੇਂ ਬੇਕਾਬਾਦ ਦਾ ਤੇਜ਼ੀ ਨਾਲ ਉਦਯੋਗੀਕਰਨ ਹੋਇਆ ਸੀ। ਬੇਕਾਬਾਦ ਵਿੱਚ ਇੱਕ ਸਟੀਲ ਮਿੱਲ ਹੈ ਅਤੇ ਇੱਕ ਸੀਮਿੰਟ ਫ਼ੈਕਟਰੀ ਹੈ। ਫ਼ਰਖਦ ਡੈਮ ਅਤੇ ਫ਼ਰਖਦ ਪਣ ਬਿਜਲੀ ਪਲਾਂਟ ਸ਼ਹਿਰ ਤੋਂ ਥੋੜ੍ਹੀ ਦੂਰ ਹੀ ਉਚਾਈ ਤੇ ਹਨ।